รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล (GLO) พร้อมจำหน่ายสลากผ่านตัวแทนจำหน่ายสลาก ร่วมเครือข่าย GLO Official Sellers ในพื้นที่กรุงเทพฯ และนนทบุรี จำนวน 51 จุด เริ่มงวดวันที่ 1 กรกฎาคม 2564 นี้
วันอังคารที่ 1 มิถุนายน 2564
สํานักงานสลากกินแบ่งรัฐบาล (GLO) พร้อมจําหน่ายสลากผ่านตัวแทนจําหน่ายสลาก ร่วมเครือข่าย GLO Official Sellers ในพื้นที่กรุงเทพฯ และนนทบุรี จํานวน 51 จุด เริ่มงวดวันที่ 1 กรกฎาคม 2564 นี้
สํานักงานสลากกินแบ่งรัฐบาลแถลงข่าวโครงการ GLO Official Sellers สร้างจุดจําหน่ายให้ประชาชนสามารถหาซื้อสลากได้ตามราคา 80 บาท นําร่องพื้นที่ กรุงเทพฯ และนนทบุรี  มีตัวแทนจําหน่ายสลากร่วมเครือข่าย GLO Official Sellers  จํานวน 51 จุด
วันนี้ (1 มิถุนายน 2564) เวลา 09.00 น. ที่ ห้องอเนกประสงค์ ชั้น 3 อาคารออกรางวัล สํานักงานสลากกินแบ่งรัฐบาล พันตํารวจเอก บุญส่ง จันทรีศรี ผู้อํานวยการสํานักงานสลากกินแบ่งรัฐบาล แถลงข่าวโครงการ GLO Official Sellers สร้างจุดจําหน่ายให้ประชาชนสามารถหาซื้อสลากได้ตามราคา 80 บาท นําร่องพื้นที่ กรุงเทพฯ และนนทบุรี มีตัวแทนจําหน่ายสลากร่วมเครือข่าย GLO Official Sellers จํานวน 51 จุด โดยการจ่ายเงินในการซื้อ-ขายสลาก จะเป็นการจ่ายเงินผ่านแอปพลิเคชัน “เป๋าตัง” เพื่อป้องกันการซื้อ-ขายสลากเกินราคาที่กําหนด 80 บาท ซึ่งนําไปสู่การลดความรุนแรงของปัญหาการจําหน่ายสลากเกินราคา โดยในขณะนี้อยู่ระหว่างการเชื่อมต่อแอปพลิเคชันกับการจําหน่ายสลากผ่านโครงการ คาดว่าจะเริ่มจําหน่ายในงวดแรก งวดวันที่ 1 กรกฎาคม 2564 นี้
พันตํารวจเอก บุญส่ง จันทรีศรี ผู้อํานวยการสํานักงานสลากกินแบ่งรัฐบาล ได้กล่าวว่า สืบเนื่องจากปัจจุบันมีผู้นําสลากกินแบ่งรัฐบาลไปจําหน่ายเกินราคาหน้าสลากเป็นจํานวนมาก ส่งผลให้ราคาเฉลี่ยที่ได้จากการสํารวจเกินกว่าราคา 80 บาท ซึ่งปัญหาดังกล่าวส่งผลกระทบกับประชาชนผู้ซื้อ สํานักงานฯ ไม่ได้นิ่งนอนใจและมีความตั้งใจจริงในการหาแนวทาง/มาตรการต่างๆ มาสนับสนุนการแก้ไขปัญหาสลากเกินราคาอย่างต่อเนื่อง จึงเป็นที่มาของโครงการ GLO Official Sellers ที่มีวัตถุประสงค์เพื่อสร้างจุดจําหน่ายให้ประชาชนสามารถหาซื้อสลากได้ตามราคา 80 บาท และลดความรุนแรงของปัญหาการจําหน่ายสลากเกินราคาอย่างต่อเนื่อง ด้วยวิธีการสร้างความร่วมมือกับตัวแทนจําหน่าย(รายเดิม) ที่ประสงค์จะเข้าร่วมโครงการฯ ซึ่งจะต้องมีคุณสมบัติ พร้อมยอมรับหลักเกณฑ์และเงื่อนไขการเป็นตัวแทนจําหน่ายสลาก ร่วมเครือข่าย GLO Official Sellers ของสํานักงานฯ และจะต้องผ่านการคัดเลือกให้จําหน่ายสลากในพื้นที่นําร่องของโครงการฯ เพื่อให้การควบคุม การติดตามประเมินผล เป็นไปอย่างใกล้ชิด ประกอบด้วยเขตกรุงเทพมหานคร จํานวน 50 เขต (เขตละ 1 ราย) และจังหวัดนนทบุรี จํานวน 6 อําเภอ (อําเภอละ 1 ราย) ทั้งนี้ สํานักงานฯ ได้ประกาศรับสมัครตัวแทนจําหน่ายสลากประเภทบุคคลทั่วไปส่วนกลาง (รายเดิม) และตัวแทนจําหน่ายสลากบุคคลทั่วไป จังหวัดนนทบุรี (รายเดิม) เข้าร่วมเครือข่าย GLO Official Sellers เมื่อวันที่ 19 กุมภาพันธ์ ถึงวันที่ 5 มีนาคม 2564 มียอดผู้สมัครทั้งสิ้น 520 ราย แบ่งเป็นตัวแทนจําหน่ายสลากในเขตกรุงเทพมหานคร 460 ราย และจังหวัดนนทบุรี 60 ราย
ในส่วนของการตรวจสอบ สํานักงานฯ ได้ส่งเจ้าหน้าที่ลงพื้นที่ตรวจสอบจุดจําหน่ายของผู้สมัคร ระหว่างวันที่ 22-31 มีนาคม 2564 วันที่ 7 เมษายน 2564 และวันที่ 19-20 เมษายน 2564 รวมถึงการตรวจสอบคุณสมบัติและเกณฑ์การพิจารณาตามที่ประกาศไว้ ผลปรากฏว่ามีผู้สมัครผ่านเกณฑ์ รวมทั้งสิ้น 275 ราย แบ่งเป็นตัวแทนจําหน่ายสลากในเขตกรุงเทพมหานคร จํานวน 241 ราย และจังหวัดนนทบุรี จํานวน 34 ราย และได้ทําการชี้แจงหลักเกณฑ์และเงื่อนไขการเป็นเครือข่าย GLO Official Sellers และทําการคัดเลือก (Random) ตัวแทนจําหน่ายสลาก ไปเมื่อวันที่ 12-14 พฤษภาคม 2564 ที่ผ่านมา โดยมีตัวแทนจําหน่ายที่ได้รับการคัดเลือกเป็นเครือข่าย ได้รับการคัดเลือกเป็นเครือข่าย GLO Official Sellers Sellers จํานวน 51 ราย ประกอบด้วย พื้นที่กรุงเทพมหานคร จํานวน 46 ราย ( 46 เขต) และ จังหวัดนนทบุรี 5 ราย ( 5 อําเภอ) สําหรับอีก 5 ราย (4 เขต 1 อําเภอ) ได้แก่ เขตคลองสามวา คันนายาว สะพานสูง ภาษีเจริญ และไทรน้อย ไม่มีผู้ได้รับคัดเลือก เนื่องจากไม่มีผู้สมัครผ่านเกณฑ์ ไม่เข้ารับการอบรม และขอสละสิทธิ์หลังจากได้รับคัดเลือก
สําหรับตัวแทนจําหน่ายสลากร่วมเครือข่าย GLO Official Sellers จะได้รับการเพิ่มสลากให้ จํานวน 20 เล่ม รวมสลากที่ได้รับไปจําหน่ายต่องวด จํานวน 25 เล่ม เพื่อสนับสนุนการจําหน่ายสลาก ณ จุดจําหน่าย สําหรับการจ่ายเงินในการซื้อ-ขายสลาก จะเป็นการจ่ายเงินผ่านแอปพลิเคชัน “เป๋าตัง” เพื่อป้องกันการซื้อ-ขายสลากเกินราคาที่กําหนด 80 บาท โดยในขณะนี้อยู่ระหว่างการเชื่อมต่อแอปพลิเคชันกับการจําหน่ายสลากผ่านโครงการ พร้อมนี้จะได้รับสิ่งของที่มีตราสัญลักษณ์เครือข่าย GLO Official Sellers เพื่อเป็นการประชาสัมพันธ์ว่าเป็นจุดจําหน่าย เครือข่าย GLO Official Sellers ประกอบด้วย แผงจําหน่ายสลาก ป้ายประชาสัมพันธ์ (Roll up) เสื้อกั๊ก ตราประทับสัญลักษณ์ และป้ายอะคริลิคประชาสัมพันธ์ นอกจากนี้สํานักงานฯ จะดําเนินการประชาสัมพันธ์จุดจําหน่ายตามแผนประชาสัมพันธ์ผ่านสื่อต่างๆ เพื่อเป็นการส่งเสริมการจําหน่ายของตัวแทน โดยจะเริ่มจําหน่ายในงวดแรก งวดวันที่ 1 กรกฎาคม 2564 นี้ ภายใต้ข้อปฏิบัติตามสัญญา ระเบียบ ข้อบังคับ คําสั่ง ประกาศ และเงื่อนไขต่างๆ ที่สํานักงานฯ กําหนด หากพบว่าไม่ปฏิบัติตามสํานักงานฯ จะดําเนินการกับตัวแทนจําหน่ายอย่างเข้มงวด โดยจะบอกเลิกสัญญา และยกเลิกการเป็นตัวแทนจําหน่าย และเรียกคืนทรัพย์สินที่สํานักงานฯ มอบให้ทั้งหมด รวมทั้งริบหลักประกันทั้งจํานวนทันที
ผู้อํานวยการ กล่าวในตอนท้ายว่า การแถลงข่าวในวันนี้ได้ดําเนินการภายใต้มาตรการป้องกันควบคุมโรคติดเชื้อไวรัสโคโรนา 2019 ของกระทรวงสาธารณสุขอย่างเคร่งครัด และดําเนินการขออนุญาตต่อคณะกรรมการโรคติดต่อ จังหวัดนนทบุรี เรียบร้อยแล้ว สําหรับความคาดหวังในการดําเนินโครงการ GLO Official Sellers ของสํานักงานฯ คือการแก้ไขและลดความรุนแรงของปัญหาการจําหน่ายสลากเกินราคาให้เกิดเป็นรูปธรรมชัดเจนยิ่งขึ้น และที่สําคัญคือทําให้ประชาชนสามารถซื้อสลากได้ตามราคาที่กําหนด ซึ่งสามารถตรวจสอบข้อมูลจุดจําหน่ายในเขตพื้นที่ต่างๆ ได้ ผ่านทางเว็บไซต์สํานักงานสลากกินแบ่งรัฐบาล www.glo.or.th โดยจากนี้ไปสํานักงานฯ จะติดตามผลอย่างใกล้ชิดทุกพื้นที่ทุกจุดจําหน่าย หากโครงการฯ ได้รับการตอบรับที่ดี จะได้พิจารณาขยายพื้นที่โครงการฯ ไปยังจังหวัดต่างๆ ต่อไป และหากว่ามีปัญหาและอุปสรรคในการดําเนินโครงการฯ สํานักงานฯ จะพิจารณาทบทวนด้วยความรอบคอบ เพื่อให้การแก้ไขปัญหาสลากเกินราคาสามารถตอบสนองความต้องการของประชาชน เป็นไปอย่างต่อเนื่องและเกิดประสิทธิภาพ